La Fira del Comerç i l’Hostaleria es posposa al cap de setmana del 14, 15 i 16 d’octubre
2025-07-24

La Fira del Comerç i l’Hostaleria de Burjassot, programada per al cap de setmana del 23 al 25 de setembre, ha quedat finalment ajornada. La Regidoria de Comerç de l’Ajuntament de Burjassot, que dirigeix Rosa Coca, juntament amb la resta d’entitats organitzadores (CEMEF, Associació de Comerç i Servicis de Burjassot, Empresaris Burjassot, AHORA Burjassot i el Mercat Municipal L’Almara) han decidit posposar l’esdeveniment en vista de la previsió meteorològica que s’espera per al cap de setmana, la qual contempla altes probabilitats de pluja i mal temps.

Així, la nova data que s’ha marcat per a la celebració de la Fira del Comerç i l’Hostaleria és el pròxim cap de setmana del 14 al 16 d’octubre. El lloc de la cita serà el mateix, el parc de la Granja.